**Ministru kabineta noteikumu projekta “Kārtība, kādā atļauj vai** **atsaka Latvijas pilsoņa, kas ir atvaļināts no militārā vai cita valsts dienesta par disciplīnas pārkāpumiem, pieņemšanu militārajā dienestā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Militārā dienesta likuma 16. panta 2.1 daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Militārā dienesta likuma 16. panta otrās daļas 7. punkts nosaka, ka militārajā dienestā nevar iesaukt un nevar pieņemt Latvijas pilsoni, kas ir atvaļināts no militārā vai cita valsts dienesta par disciplīnas pārkāpumiem, izņemot šā panta 2.1 daļā minēto gadījumu. Minētā likuma 16. panta 2.1 daļa (stājas spēkā [01.01.2019](https://likumi.lv/ta/id/63405-militara-dienesta-likums/redakcijas-datums/2019/01/01).) nosaka, ka aizsardzības ministra izveidota komisija Ministru kabineta noteiktajā kārtībā var atļaut Latvijas pilsoņa, kas ir atvaļināts no militārā vai cita valsts dienesta par disciplīnas pārkāpumiem, pieņemšanu militārajā dienestā, bet ne agrāk kā piecus gadus pēc atvaļināšanas dienas.  Normatīvā akta projekts izstrādāts, lai noteiktu kārtību, kādā aizsardzības ministra izveidota komisija (turpmāk – komisija) var atļaut vai atteikt Latvijas pilsoņa, kas ir atvaļināts no militārā vai cita valsts dienesta par disciplīnas pārkāpumiem, pieņemšanu militārajā dienestā.  Ar pozitīvu komisijas lēmumu tiks novērsts Militārā dienesta likuma 16. panta otrās daļas 7. punktā minētais šķērslis personas iesaukšanai un pieņemšanai militārajā dienestā. Attiecīgi persona, kuras pieņemšanu militārajā dienestā komisija būs atļāvusi, varēs piedalīties turpmākajā atlases procedūrā un piedalīties nepieciešamajos pārbaudījumos, kuru gaitā tiks pārbaudīta personas atbilstība citām likumā noteiktajām prasībām (t. sk. veselības stāvoklis un fiziskā sagatavotība).  Noteikumu projekta 6. punkts nosaka, ka komisija, ja nepieciešams, var pieprasīt kandidātam, kandidāta esošajai vai bijušajai darba (dienesta) vietai, valsts vai pašvaldības iestādei kandidāta izvērtējumam nepieciešamo informāciju. Ja komisijai nepieciešamā informācija ir citas iestādes rīcībā, komisija Administratīvā procesa likuma 59. pantā noteiktajā kārtībā to iegūst pati, nevis pieprasa no kandidāta. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņotie spēki, Militārās izlūkošanas un drošības dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras atvaļinātas no militārā vai cita valsts dienesta disciplinārā pārkāpuma dēļ. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki, Militārās izlūkošanas un drošības dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiks izveidota pastāvīgā komisija, kuras sastāvu noteiks aizsardzības ministrs un kura pieņems lēmumu par atļauju vai atteikumu uzņemt kandidātu militārajā dienestā. Ietekmes uz institūcijas cilvēkresursiem nav. |
| 3. | Cita informācija | Nav |

Aizsardzības ministrs R. Bergmanis

12.12.2018

544

R. Mednis

67335077

[Roberts.Mednis@mod.gov.lv](mailto:Roberts.Mednis@mod.gov.lv)